คือพึ่งเริ่มเป็น ริดสีดวงภายนอกค่ะ มียาอะไรแนะนำไหมคะ คือนี้ก็พึ่งเริ่มกินเพชรสังฆาต มีโอกาศหายใหม่ค่ะในระยะแรก. แนะนำยาหน่อยนะคะคุณอ pls✨🌷
สวัสดีค่ะ ริดสีดวงทวาร เป็นภาวะที่มีการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ ผู้ป่วยมักจะมาด้วยอาการมีติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ร่วมกับอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาได้ค่ะการรักษาริดสีดวงทวาร กรณียังเป็นไม่รุุนแรงมากนัก สามารถรักษาและบรรเทาอาการได้ด้วยการปรับพฤติกรรมดูก่อนค่ะ ควรดื่มน้ำมากๆ รับประทานอาหารที่มีกากใยสูงเพื่อให้การขับถ่ายไม่แข็งและไม่ทำให้ริดสีดวงเป็นมากยิ่งขึ้นไปหากปรับพฤติกรรมแล้วยังไม่ดีขึ้น ควรไปพบแพทย์เพื่อตรวจเพิ่มเติมและประเมินความรุนแรงของโรคอีกครั้ง การใช้ยาเหน็บควรอยู่ภายใต้การดูแลของแพทย์ หรือถ้าเหน็บยาแล้วยังไม่ได้ผล ก็อาจจะต้องมีการรักษาด้วยการผ่าตัดหรือการเลเซอร์จี้ทำลายริดสีดวงต่อไปค่ะ